Γαλλοπροβηγκιανή Βικιπαίδεια

Η Γαλλοπροβηγκιανή Βικιπαίδεια (γαλλοπροβηγκιανά: Vouiquipèdia arpetana) είναι η έκδοση της Βικιπαίδειας στη γαλλοπροβηγκιανή ή αρπιτανική γλώσσα (κώδικας: frp:). Δημιουργήθηκε στις 24 Μαρτίου 2006. Η γαλλοπροβηγκιανή γλωσσική έκδοση αποτελεί εκ των χρησιμοποιούμενων εργαλείων με απώτερο σκοπό τη διάσωση μίας απειλούμενης με αφανισμό γλώσσας και η οποία αριθμεί μόνο μεταξύ 60.000 και 80.000 ομιλητές.

 Έπειτα από σχετικό αίτημα δημιουργίας ενώπιον του Ιδρύματος Wikimedia, η γαλλοπροβηγκιανή γλωσσική έκδοση της Βικιπαίδεια δημιουργήθηκε επισήμως στις 24 Μαρτίου 2006. Στις 8 Δεκεμβρίου 2018, αριθμούσε 3.230 λήμματα και 10.818 εγγεγραμμένους χρήστες. Στις 2 Μαΐου 2018, η γαλλοπροβηγκιανή γλωσσική έκδοση της Βικιπαίδειας βρισκόταν στη 200ή θέση της κατάταξης των γλωσσικών εκδόσεων της Βικιπαίδειας βάσει συνολικού αριθμού λημμάτων και στην 185η βάσει συνολικού αριθμού εγγεγραμμένων χρηστών, μεταξύ των, συνολικά, 303 ενεργών γλωσσικών εκδόσεων. Η γαλλοπροβηγκιανή γλωσσική έκδοση της Βικιπαίδειας θεωρείται από τους δημιουργούς της ως μέσο υπεράσπισης μίας απειλούμενης με αφανισμό γλώσσας. 24 Μαρτίου 2006: επίσημη ημερομηνία δημιουργίας της γαλλοπροβηγκιανής γλωσσικής έκδοσης της Βικιπαίδειας. 18 Απριλίου 2006: δημιουργία του πρώτου λήμματος. 22 Απριλίου 2006: αριθμούσε, περίπου, 100 λήμματα. 4 Μαΐου 2006: αριθμούσε, περίπου, 500 λήμματα. 17 Μαΐου 2006: αριθμούσε, περίπου, 1.000 λήμματα. 17 Σεπτεμβρίου 2009: αριθμούσε, περίπου, 2.071 λήμματα και 1.718 χρήστες. 20 Απριλίου 2010: αριθμούσε, περίπου, 2.095 λήμματα. Ιούνιος 2014: αριθμούσε, περίπου, 2.300 λήμματα, περισσότερους από 6.400 εγγεγραμμένους χρήστες, εκ των οποίων οι 15 ήσαν ενεργοί κατά τη διάρκεια των τελευταίων 30 ημερών, ήτοι, περίπου, 18 συνεισφέροντες για ένα εκατομμύριο ομιλητές. Η κύρια πύλη της Γαλλοπροβηγκιανής Βικιπαίδειας δέχεται, κατά μέσο όρο, περίπου, 250 επισκέψεις ανά ημέρα. Κατά τη διάρκεια των πρώτων τριών εβδομάδων του Ιουνίου του 2014, τα δέκα λήμματα με τις περισσότερες επισκέψεις, εξαιρουμένων μη αντιπροσωπευτικών απότομων αυξήσεων στον αριθμό των επισκέψεων, ήταν τα «Αιδοίο», «Βικιπαίδεια», «Ιταλία», «Αγγλικά», «Ηνωμένες Πολιτείες Αμερικής», «Γαλλία», «Αρπιτανικά», «Γερμανία», «Ευρώπη» και «Ηνωμένο Βασίλειο». 31 Αυγούστου 2018: αριθμούσε, περίπου, 3.132 λήμματα, 10.600 χρήστες, 18 ενεργούς χρήστες και 2 διαχειριστές. Στις 2 Μαΐου 2018, η γαλλοπροβηγκιανή γλωσσική έκδοση της Βικιπαίδειας βρισκόταν στη 200ή θέση της κατάταξης των γλωσσικών εκδόσεων της Βικιπαίδειας βάσει συνολικού αριθμού λημμάτων και στην 185η βάσει συνολικού αριθμού εγγεγραμμένων χρηστών, μεταξύ των, συνολικά, 303 ενεργών γλωσσικών εκδόσεων. 8 Δεκεμβρίου 2018: αριθμούσε, περίπου, 3.230 λήμματα, 10.818 χρήστες, 17 ενεργούς χρήστες και 2 διαχειριστές. 27 Απριλίου 2020: αριθμούσε, περίπου, 3.642 λήμματα. Η εγκυκλοπαίδεια της Γαλλοπροβηγκιανής Βικιπαίδειας περιλαμβάνει, κυρίως, λήμματα σχετικά με τη γλώσσα, τη λογοτεχνία, τον πολιτισμό, καθώς και τη γλωσσολογική έρευνα σχετικά με τη γαλλοπροβηγκιανή γλώσσα. Ορισμένα λήμματα αφορούν γλωσσολογικούς οργανισμούς, όπως, μεταξύ άλλων, το Γλωσσάριο τοπικών διαλέκτων της Γαλλόφωνης Ελβετίας, σημαντική γλωσσολογική πηγή σχετικά με τη γαλλοπροβηγκιανή γλώσσα, ή τις δράσεις τοπικών οργανώσεων όπως η Aliance culturèla arpitanna, ενώ άλλα τη γεωγραφία των τριών κρατών εντός των εδαφών των οποίων βρίσκεται η περιοχή διάδοσης της συγκεκριμένης γλώσσας, ορισμένες φορές αναφερόμενη ως «Αρπιτανία», πιο συγκεκριμένα τη Γαλλία, την Ελβετία και την Ιταλία. Αντιστοίχως των οξιτανικών, τα γαλλοπροβηγκιανά (ή αρπιτανικά) περιλαμβάνουν αριθμό διαλέκτων και τοπικών διαλέκτων, μεταξύ των οποίων, στη Γαλλία, των μπρεσάν, των μπυργκοντάν, των λιοναί, των μακοναί, των σαβοϊκών, στην Ιταλία, των βαλντοταίν, και στην Ελβετία, των φριμπουρζουά, των βαλαιζάν και των βωντουά. Με απώτερο σκοπό την βέλτιστη συνύπαρξη μεταξύ των συγκεκριμένων διαφόρων διαλέκτων, το εγχείρημα προσχώρησε στη δημιουργία σελίδας υπό τον τίτλο «Πληροφορίες σχετικά με το σύστημα γραφής», εντός της οποίας ανελήφθη πρωτοβουλία με απώτερο σκοπό την «ενοποίηση [των] συστημάτων γραφής προκειμένου να αποφευχθεί η ανάλωση χρόνου σε ασήμαντες ορθογραφικές διαφωνίες...». Ωστόσο, εντός της συγκεκριμένης σελίδας, δεν αναφέρεται κατά πόσο σαφής απόφαση ελήφθη σχετικά με το συγκεκριμένο ζήτημα, παρά το γεγονός πως γίνεται αναφορά στην ορθογραφική αναφορά Β (γαλλικά: Orthographe de référence B ή ORB). Ιστορία της Βικιπαίδειας Γαλλοπροβηγκιανή γλώσσα (Γαλλικά) Wikimédia France (2014). La place des langues de France hexagonales dans les projets Wikimedia : Rapport de Wikimédia France pour la Délégation générale à la langue française et aux langues de France (PDF). (Αγγλικά) «Στατιστικά της frp@wiki». stats.wikimedia.org. Wikimedia.